arnastofnun/IGC-2024 huggingface dataset:
Írsk enska

Írsk enska er ensk mállýska sem töluð er og skrifuð á Írlandi. Ensk tunga barst fyrst til Írlands seint á 12. öld með innrás Normanna. Á þeim tíma töluðu Normannar ekki ensku heldur normannafrönsku. Í upphafi var enska aðeins töluð á svæðinu nálægt Dyflinn sem í dag heitir The Pale (írska: "An Pháil"). Við tilkomu Túdorættar vék ensk tunga og menning fyrir írsku á svæðinu sem innrásarmennirnar höfðu tekið upprunalega. Hins vegar fór notkun enskrar tungu vaxandi, sérstaklega á plantekrum, eftir hertöku Túdorættar á Írlandi á 16. öld. Fyrir miðja 19. öld var enska orðin aðaltungumál Írlands. Enska heldur þessari stöðu í dag, en jafnvel þeir sem hafa írsku að móðurmáli tala ensku reiprennandi.

Stafsetning.

Ólíkt bandarískri ensku og kanadískri ensku hefur írsk enska ekki sér stafsetningarreglur, heldur er írsk enska stöfuð alveg eins og bresk enska.

Orðaforði.

Tökuorð úr írsku.

Það er fjöldi írskra tökuorða sem er notaður á írskri ensku, sérstaklega af hinu opinbera. Til dæmis heitir forsætisráðherran Taoiseach, aðstoðarforsætisráðherran Tánaiste, þingið Oireachtas og neðri deildin Dáil Éireann. Auk þess eru tökuorð sem eru notuð í óformlegu samhengi en notkun þeirra fer minnkandi, sérstaklega meðal unglinga.

Nokkur dæmi eru:

Orð sem eiga rætur að rekja til írskrar tungu.

Annar hópur írskra enskra orða eru þau sem eiga rætur að rekja til írskrar tungu en hefur nokkurn veginn verið aðlöguð enskum framburði og stafsetningu. Nokkur þessara orða hefur náð vinsældum fyrir utan Írland en önnur eru notuð aðeins þar á landinu. Þessi orð hafa oft verið enskuð eða eru beinar þýðingar. Í seinna tilfelli fá orð eða orðasamböndu aukaþýðingu sem er ekki að finna annars staðar í enskumælandi heimi.

Nokkur dæmi eru:

Orð sem eiga rætur að rekja til fornensku eða miðensku.

Öðrum orðaforðaflokki á írskri ensku tilheyra þau orð og orðasambönd sem voru algeng á fornensku eða miðensku en eru ekki lengur notuð eða orðin úrelt annars staðar. Nokkur þessara orða hafa fengið aukamerkingar fyrir orð sem eru enn notuð annars staðar en í annarri merkingu.

Nokkur dæmi eru:

Önnur orð.

Auk fyrrnefndu hópanna þriggja er líka önnur orð að finna á írskri ensku af óvissum uppruna. Þó að nokkur þessara orða séu ekki eingöngu notuð á Írlandi er noktun á þeim ekki víðtæk annars staðar og talið er að þau einkenni írska ensku.

Nokkur dæmi eru:

Málfræði og orðaröð.

Orðaröð írsku tungunnar er nokkuð ólík þeirri ensku. Ýmsir þættir írskrar orðaröðar hafa haft áhrif á orðaröð írskrar ensku en mörg þessara einkenna eru að hverfa í þéttbýli meðal unglinga.

Orð sem hafa varðveist úr forn- og miðensku hafa líka haft töluverð áhrif á írska ensku.

Írsk áhrif.

Tvöföldun er einkenni írskrar ensku sem þekkist á sviðinu og í kvikmyndum.

Já og nei.

Á írsku eru ekki til orð sem samvara ensku orðunum "yes" og "no" („já“ og „nei“). Í staðinn er sagnorð í spurningunni endurtekið, með neitunarorði ef þarf. Á írskri ensku eru "yes" og "no" notuð sjaldnar en á öðrum enskum mállýskum þar sem sagnorðið er endurtekið, jákvætt eða neikvætt, í staðinn fyrir (eða auk þess) að nota "yes" eða "no":
Chris Rock

Christopher Julius „Chris“ Rock III (fæddur 1965) er bandarískur leikari og uppistandari.
Svanshóll

Svanshóll er bær í Bjarnarfirði á Ströndum. Bærinn dregur nafn sitt af Svani, hinum fjölkunnuga bragðakarli sem kunnur er úr Njálu og var frændi Hallgerðar langbrókar. Hann var sonur Bjarnar þess sem nam land í Bjarnarfirði og Ljúfu að því er fram kemur í Landnámu. Volgar uppsprettur eru víða í landi Svanshóls.

Í fjallinu utan við bæinn er dálítil lækjarsytra í hlíðinni sem heitir Svansgjá. Hún var syðri dyrnar á göngum Svans gamla norður í Kaldbaksvík forðum en þarna gekk hann í fjallið og kom út í Svansgjá í Kalbakshorninu. Eyðijörðin Halldórsstaðir er í Svanshólalandi, gegnt Skarði að norðan.

Svanur á Svanshóli.

Svanur á Svanshóli er fyrsti nafntogaði galdramaðurinn á Ströndum. Hans er getið í Landnámu og er þar sagður sonur Björns, landnámsmanns í Bjarnarfirði, og Ljúfu konu hans. Hann hefur verið vel þekktur maður á ritunartíma íslenskra fornrita.

Svans er meðal annars getið í Grettis sögu og Laxdælu og svo hefur hann heilmikil áhrif á gang mála í Njáls sögu. Hann var móðurbróðir Hallgerðar langbrókar og veitti henni lið í hjúskaparraunum hennar, tók á móti Þjóstólfi eftir að hann hafði drepið Þorvald mann hennar og varði fyrir eftirleitarmönnum með göldrum og gjörningum.

Þegar Dalamenn riðu á Bjarnarfjarðarháls til að hefna Þorvaldar sóttu fylgjur að Svani. Hann bað Þjóstólf að ganga út með sér, vafði geitarskinni um höfuð sér og mælti:

Brá þá svo við að á Bjarnarfjarðarhálsinn kom þoka svo Dalamenn sáu ekkert frá sér, féllu af baki og týndu hestunum, gengu í fen og villtust í skóginum og töpuðu vopnunum. Í þrígang reyndu þeir að komast yfir hálsinn en alltaf steyptist þokan á móti þeim en létti svo þegar þeir hurfu frá.

Í Njálu er Svanur sagður „fjölkunnugur mjög“ og „illur viðureignar“. Í þjóðsögum segir að Svanur hafi stytt sér leið til sjóróðra og gengið í gjána ofan við Svanshólsbæinn og komið út í Kaldbaksvík norðan fjallgarðsins og róið þaðan til fiskjar. Svo er greint frá ævilokum hans að eitt sinn þegar hann var í róðri gerði austanveður mikið svo bátur hans týndist. Fiskimenn sem voru að veiðum við Kaldbak þóttust þá sjá Svan ganga inn í Kaldbakshornið þar sem honum var vel fagnað. Sú trú virðist hafa verið algeng að fornu að menn dæju í björg.
Hermd

Hermd er fimmta hljómplata íslensku hljómsveitarinnar Sign og kom út 2013. Platan er að mestu leyti tekin upp í Principal Studios (Þýskalandi), DugOut Studio (Svíþjóð) og Stúdíó Ragarök (Noregi).

Trommuleikari sænsku hljómsveitarinnar Pain of Salvation, Leó Margarit, sér um trommuleik á þessari plötu en trommurnar voru teknar upp undir stjórn upptökustjórans Daniel Bergstrand sem er meðal annars þekktur fyrir vinnu sína með hljómsveitunum Meshuggah, In Flames, Soilwork, Strapping Young Lad og fleirum.

Platan er á ensku eins og síðustu tvær plötur hljómsveitarinnar, með einni undantekningu sem er eitt vers í laginu "Anger is the Killer", sem er á íslensku.

Ragnar Zolberg og Arnar Grétarsson unnu að lagasmíðum og upptökum í þrjú ár fyrir þessa plötu. Til liðs við bandið má heyra Ragnar Ólafsson (Ask the Slave &amp; Árstíðir) syngja og spila á hljómborð en hér koma einnig fram gestirnir, Lay Low, Gísli Jón Þórisson og Mikael Hunter (Rising Tide).
IANA

IANA er deild innan ICANN, góðgerðarstofnunar í Bandaríkjunum, sem sér um alþjóðlega úhlutun IP-talna, AS-númera, samningu tæknistaðla, hefur umsjón með rótarsvæðinu og sér um ýmis önnur hlutverk er lúta að viðhaldi á tæknilegum skilgreiningum. ICANN var sérstaklega sett á laggirnar árið 1998 til að sinna hlutverki deildarinnar.
Braghvíld

Í bragfræði er braghvíld ("caesura") örstutt en skýrt hlé eða málhvíld í lestri ljóðlínu. Braghvíld táknar ósýnilegan „skurð“ (lat. caesura) milli orða/kveða í braglínuna sem klýfur línuna í tvennt. Braghvíld getur verið auðkennd með ýmsum hætti, til dæmis „||“ eða „//“.

Braghvíld var algeng í latneskum og grískum kveðskap, meðal annars í braglínum undir fimmliðahætti (pentametri) og sexliðahætti (hexametri).
Tamil Nadu

Tamil Nadu er fylki syðst á Indlandi. Höfuðstaður er Chennai áður Madras. Fylkið á landamæri að alríkisfylkinu Pudhucherry í vestri og fylkjunum Andhra Pradesh í norðri, Karnataka í norðvestri og Kerala í vestri. Það á strönd að Bengalflóa í austri, Mannarflóa og Palksundi í suðaustri og Indlandshafi í suðri. Handan Palksunds í aðeins um 50km fjarlægð er eyríkið Sri Lanka.

Fylkið dregur nafn sitt af því að meirihluti íbúa eru Tamílar og tamílska er opinbert tungumál þess. Í Tamil Nadu var miðstöð hinna ýmsu Chola-velda sem höfðu mikil áhrif á Indlandi og í Suðaustur-Asíu. Hollendingar, Danir og Frakkar stofnuðu nýlendur á strönd Tamil Nadu á 17. öld. Breska Austur-Indíafélagið lagði héraðið að mestu leyti undir sig í upphafi 19. aldar og hernam svo eða keypti nýlendur annarra ríkja á svæðinu. Þegar Indland hlaut sjálfstæði 1947 varð Tamil Nadu hluti af Madrasfylki sem síðar var skipt upp.
Vedatímabilið

Vedatímabilið er í sögu Indlands tímabilið þegar Vedaritin, elstu rit hindúatrúar voru samin. "Rigveda", elsta rit hindúa, varð til sem munnleg hefð milli 1700 og 1100 f.Kr. Vedaritin eru samin á vedískri sanskrít, sem er indóarískt mál. Vedamenningin blómstraði á þessum tíma í norðvesturhluta Indlandsskaga. Endalok Vedamenningarinnar markast meðal annars af innrás Daríusar 1. Persakonungs árið 515 f.Kr. en lok Vedatímabilsins miðast við árið 500 f.Kr.

"Rigveda" segir frá nokkrum ættbálkasamfélögum hirðingja sem takast á. Síðar á Vedatímabilinu urðu til lítil konungsríki þegar landbúnaður varð ríkjandi frá 11. öld f.Kr.
Hamar (verkfæri)

Hamar, einnig oft nefndur klaufhamar, er áhald sem notað er til að reka nagla í tré eða önnur efni til að festa saman fleiri en einn hlut. Einnig eru hamrar notaðir til ýmissa annarra hluta, svo sem að draga út nagla, brjóta hluti, ná hlutum í sundur eða festa þá saman. Hamrar eru með algengustu og fjölhæfustu verkfærum.
Jammú og Kasmír

Jammú og Kasmír er fylki í norðurhluta Indlands. Stærstur hluti þess er í Himalajafjöllum. Það á landamæri í suðri að Himachal Pradesh og Púnjab. Í norðaustri á fylkið landamæri að Kína og í norðvestri skilur vopnahléslína það frá pakistönsku héruðunum Azad Kashmir og Gilgit–Baltistan. Þrjú ríki, Kína, Pakistan og Indland, eiga í deilum um hina ýmsu hluta héraðsins, sem áður var furstadæmið Jammú og Kasmír,

Fylkið skiptist í þrjá hluta Jammú, Kasmírdal og Ladakh. Srinagar er höfuðstaður fylkisins á sumrin en Jammúborg á veturna. Íbúar eru 12,5 milljónir. Yfir 97% íbúa Kasmírdals eru múslimar en meirihluti íbúa Jammú eru hindúar. Í Ladakh er um helmingur múslimar og helmingur búddatrúar. Opinber tungumál fylkisins eru kasmírska og úrdú.
Apríkósa

Apríkósa (fræðiheiti "Prunus armeniaca") er ávaxtatré af undirtegundinni Prunus eins og plóma. Steinaldin aprílkósutrés er nefnt apríkósa eða eiraldin.

Aprikósutré er lítið tré 8-12 m hátt og ummál bols getur verið 40 sm.
Ljósertiexem

Ljósertiexem (fræðiheiti "Phytophotodermatitis") er húðútbrot af völdum ljósnæmra efna sem kallast fúranókúmaríar sem finnast í risahvönn og fleiri jurtum. Talið er að UV-A geislar sólarljóss umbreyti fúranókúmarínum í óstöðug efni sem geta valdið skemmt frumur. Einkenni ljóssnertiexemss koma vanalega fram eftir 12-23 klukkustundir.
Taflmenn frá Ljóðhúsum

Taflmennirnir frá Ljóðhúsum eru um hundrað fagurlega útskornir taflmenn sem fundust á eyjunni Ljóðhús (Lewis) sem er ein af Suðureyjum og eru taflmennirnir varðveittir hjá Breska þjóðminjasafninu. Þeir eru taldir norrænir að uppruna og hafa komið til Suðureyja frá Noregi. Þeir eru flestir skornir út í rostungstönn en nokkrir eru úr hvalbeini.

Guðmundur G. Þórarinsson hefur sett fram hugmyndir um að taflmennirnir séu íslensk smíð og gerðir í smiðju Páls Jónssonar, Skálholtsbiskups, við lok 12. og í byrjun 13. aldar og unnir af Margréti oddhögu.
Þvagblaðra

Þvagblaðra (fræðiheiti "Vesica urinaria") er vöðvarík, teygjanleg blaðra sem tekur við þvagi sem myndast í nýrum. Þvag berst til þvagblöðrunar eftir þvagpípum og safnast þar fyrir þar til kemur að þvaglátum. Þá fer það úr þvagblöðru í þvagrás sem er á botni mjaðmagrindar. Þvagrásin liggur út úr líkamanum.
Bingó

Bingó er spil þar sem dregnar eru út tölur af handahófi og þær bornar saman við áprentuð spöld með 5X5 reitum. Spjöldin má prenta á pappír, pappa eða geta verið rafræn. Margar útgáfur eru af leiknum sem ganga út á að verða fyrstur að mynda ákveðið mynstur af útdregnum tölum. Sá sem vinnur hrópar orðið „Bingó!“ Þá er farið yfir tölur.

Bingó er vinsælt spil sem spilað er í stórum sölum og er þá spilað sem fjárhættuspil, spilarar kaupa bingóspjöld í von um að fá vinninga sem eru í boði fyrir þá sem vinna bingóið.
Rosmhvalanes

Rosmhvalanes er nafn á nesi sem gengur norður úr Reykjanesi vestanverðu, milli Ytri-Njarðvíkur og Kirkjuvogs. Nesið er einnig oft kallað Miðnes. Garðskagi er nyrsti oddi Rosmhvalaness. Í forníslensku voru rostungar nefndir rosmhvalir en við þá er nesið kennt. Þeir sem eru ættaðir frá Rosmhvalanesi eða búa þar eru nefndir "Rosmhvelingar". Keflavík, Garður og Sandgerði eru á nesinu, einnig Keflavíkurflugvöllur.

Ingólfur Arnarson gaf/seldi Steinunni gömlu Rosmhvalanes. Eða eins og segir í Landnámu:

Í Egils sögu segir einnig lítillega frá Rosmhvalanesi:
Antillaeyjar

Antillaeyjar eru eyjarnar í Karíbahafi eða Vestur-Indíur, utan Bahamaeyjar. Almennt er gerður greinarmunur á Stóru-Antillaeyjum, norðan við Karíbahafið, sem telja Kúbu, Jamaíku, Hispaníólu og Púertó Ríkó, og Litlu-Antillaeyjum sem eru austurmörk Karíbahafsins og skiptast í Hléborðseyjar og Kulborðseyjar og eyjarnar undan strönd Venesúela. Landfræðilega eru eyjarnar taldar til Norður-Ameríku, en af menningarlegum og sögulegum ástæðum eru Stóru-Antillaeyjar talin með Rómönsku Ameríku.
Heklunál

Heklunál er nál með króki á öðrum enda sem er notuð til að hekla úr garni. Heklunálar eru misstórar eftir því hve garnið er þykkt sem hekla á úr.

Stærð heklunála er mælt eftir þykkt á skafti
Hunting for Happiness

Hunting for Happiness er önnur breiðskífa Diktu. Upptökurnar fóru fram í Stúdíó Sýrlandi og Hljóðrita en þeim stjórnaði Ace, gítarleikari ensku rokkhljómsveitarinnar Skunk Anansie. Plötunni var vel tekið, fékk m.a. fullt hús stiga hjá Morgunblaðinu og var valin 52. besta plata Íslandssögunnar árið 2009.
Anschluss

Anschluss (tenging, bandalag eða innlimun á þýsku) eða innlimun Austurríkis var hernám og innlimun Austurríkis inn i Þriðja ríki nasista í aðdraganda Seinni heimsstyrjaldarinnar. Sameining Þýskalands og Austurríkis hafði verið stefnumál ýmissa hópa í báðum löndum frá lokum Fyrri heimsstyrjaldar en skilmálar Versalasamningsins bönnuðu slíka sameiningu. 11. mars 1938 lét Kurt Schuschnigg, kanslari Austurríkis, af embætti eftir mikinn þrýsting frá Adolf Hitler og austurrískir nasistar tóku við stjórnartaumunum. Daginn eftir hélt þýski herinn yfir landamærin og mætti engri mótstöðu. Austurríki var lagt niður sem sjálfstætt ríki og gert að héraði innan Stór-Þýskalands.
1994

Árið 1994 (MCMXCIV í rómverskum tölum) var 94. ár 20. aldar sem hófst á laugardegi samkvæmt gregoríska tímatalinu.
Lögmál Moores

Lögmál Moores nefnist sú kenning á sviði vélbúnaðar tölvna að fjöldi smára á samrásum tvöfaldist á tveggja ára fresti. Lögmálið er kennt við Gordon E. Moore, einn af stofnendum Intel, sem í dag er leiðandi framleiðandi örgjörva en hann setti fram þessa tilgátu í grein sem hann skrifaði 1964.

Í seinni tíð er búið að yfirfæra lögmál Moores yfir að aðra hluta vélbúnaðar svo sem vinnsluhraða örgjörva, stærð skyndiminnis og harða diska og fjölda díla í stafrænum myndavélum. Það sem lögmál Moores segir fyrir um og það sem þróun á sviði upplýsingatækni hefur að miklu leyti einkennst af er einmitt veldisvöxtur.

Undirstrika verður að þótt það sé nefnt lögmál er það ekki lögmál í vísindalegum skilningi heldur er aðeins þannig að orði komist.
Dannebrogsorðan

Dannebrogsorðan er konungleg dönsk riddaraorða sem Kristján 5. veitti fyrst árið 1671. Fram að 1808 var Dannebrogðsorðan aðeins veitt fimmtíu meðlimum úr aðalsstéttinni. Frá 1951 hefur konum verið veitt orðan. Konungur veitir orðuna að eigin frumkvæði. Við dauða ber að skila orðunni.

Nokkur fjöldi Íslendinga hefur fengið orðuna.
Svartfellska

Svartfellska ("crnogorski" / "црногорски") er stöðluð mállýska serbó-króatísku og opinbert tungumál Svartfjallalands. Svartfellska er byggð á útbreiddustu mállýsku serbó-króatísku, stókavíönsku. Áður var svartfellska ekki aðgreind frá serbnesku og enn eru deilur um stöðu hennar.

Hugmyndin um staðlað serbó-króatískt tungumál, aðskilið frá serbnesku og króatísku, á rætur sínar að rekja til tíunda áratugarins og hlaut meiri vinsældir á fyrsta áratugi 21. aldar. Svartfellska varð í fyrsta skipti opinbert tungumál Svartfjallalands þegar ný stjórnarskrá tók gildi 22. október 2007 Svartfellska er ekki enn orðin staðlað tungumál. Stafsetningarreglur tungunnar voru settar 10. júlí 2009 þegar tveimur bókstöfum var bætt við stafrófið, en opinber málfræði og námsefni hafa ekki ennþá verið samþykkt enda eru stafirnir og málfræðin mjög umdeild.
As Pupilas do Senhor Reitor

As Pupilas do Senhor Reitor er brasilísk þáttaröð (telenovela). Þættirnir eru alls 185 (6. desember 1994 - 8. júní 1995).
Helstu ártöl í sögu bandarískrar sálfræði

Hér á eftir er listi yfir Noregskonunga.
Málhljóð

Í hljóðfræði og málvísindum er málhljóð eða fón hljóðaeining. Hljóðan er fjöldi málhljóða eða hljóðaeinkenna sem er talið mynda ein eining í ákveðnu tungumáli.

Málhljóð er skrifað innan hornklofa ([ ]) í staðinn fyrir skástrik (/ /), sem eru notuð til að skrifa hljóðun.
Heimilisiðnaðarsafnið

Heimilisiðnaðarsafnið er safn á Blönduósi um hina gleymdu iðju frá fortíð til nútíðar. Innsýn er veitt í vinnu kvenna og karla sem fór fram á heimilum og átti stóran þátt í hinu daglega lífi. Í safninu má greina hluta af atvinnusögu þjóðarinnar og sjá hvernig sjálfsþurftarbúskapur og heimilisiðja mæta nútíma viðskiptabúskap á seinni hluta nítjándu aldar og fram á þá tuttugustu. Safnið er til húsa í Kvennaskólanum, húsi sem áður hýsti Kvennaskólann á Blönduósi og nýbyggingu sem byggð var sérstaklega fyrir safnið.

Saga.

Heimilisiðnaðarsafnið var fyrst opnað á 100 ára afmæli Blönduósbæjar árið 1976 sem verslunarstaður. Grunninn að safninu lögðu konur innan raða Sambands austur-húnvetnskra kvenna en safnið varð til vegna óánægju þeirra eftir að ákveðið var að hafa Byggðasafn Húnvetninga og Strandamanna á Reykjum í Hrútafirði.

Þær lögðu áherslu á að safna munum sem tengja mætti við heimilisiðnað og fengu afnot af gömlu húsi sem byggt hafði verið sem fjós og hlaða við Kvennaskólann á Blönduósi. Það tók langan tíma að koma húsinu í gott stand en margir gáfu vinnu sína og kvennfélögin lögðu til fjármagn eftir getu.

Fyrst um sinn var safnið einungis haft opið um helgar en með tíð og tíma var opnunartími safnsins lengdur. Það kom fljótlega í ljós að lítil félagssamtök gátu ekki rekið safnið með sómasamlegum hætti og var því árið 1993 mynduð sjálfseignarstofnun um safnið með aðild sveitarfélaga héraðsins. Í framhaldi af því fékk safnið afsal fyrir gamla safnhúsinu en það var í eigu ríkisins að 75 % hluta og héraðsins 25 % hluta.

Árið 2001 var ákveðið að hefja framkvæmdir við stækkun húsnæðisins og úr varð að nýtt hús var byggt sem tengdist gamla safnhúsinu. Þeim framkvæmdum lauk á stuttum tíma en nýja húsið var vígt í maí 2003. Rúmum tveimur árum síðar var stofnkostnaður að fullu greiddur.

Almennar upplýsingar.

Heimilisiðnaðarsafnið er opið frá 1. júní til 31. ágúst frá kl. 10 - 17. Það kostar 900 fyrir fullorðna, 700 fyrir eldri borgara og er frítt fyrir börn yngri en 16 ára.
Honolulu

Honolulu er höfuðborg Hawaiifylkis Bandaríkjanna og einnig stærsta borg samnefndrar sýslu. Hún tilheyrir Hawaii-eyjaklasanum og er á eyjunni Oahu.

Honululu er syðsta og vestasta stórborg Bandaríkjanna. Íbúar hennar eru um 343 þúsund talsins en sé sýslan talin í heild sinni búa um 950 þúsund manns á borgarsvæðinu (2020). Honululu hefur verið höfuðborg Hawaii frá árinu 1845 og náði athygli heimsins árið 7. desember 1941 þegar Japanir réðust á Pearl Harbor skammt frá.

Borgin er þekktur áfangastaður fjölda ferðamanna; margt fólk á leið til annarra hluta Hawaii eða á leið til annarra áfangastaða í Bandaríkjunum að austan fer í gegnum Honululu. Í borginni er einnig töluverð alþjóðleg viðskipti, þjónusta í kringum umsvif bandaríska hersins og þar er ein af menningarlegum miðjum á Kyrrahafsins.
Porto dos Milagres

Porto dos Milagres er brasilískur sjónvarpsþáttur.
Þingnes

Þingnes er sögustaður í nágrenni Reykjavíkur. Þar er talið að Kjalarnesþing hafi verið háð um hríð og að þar hafi stofnun Alþingis verið undirbúin. Samkvæmt frásögn Landnámu og Íslendingabókar stofnaði Þorsteinn Ingólfsson, sonur Ingólfs Arnasonar, til þings á Kjalarnesi áður en Alþingi var stofnað á Þingvöllum um 930.

Jónas Hallgrímsson rannsakaði rústir hins mögulega þingstaðar árið 1841 og Þjóðminjasafnið á árunum 1981-1986. "Hægt hefur verið að tímasetja rústirnar frá uppafi Íslandsbyggðar fram undir 1200. Ekki hefur að fullu verið úr því skorið með fornleifafræðilegum rökum hvort þarna hefur verið þingstaður, þó leiða megi að því sterkum líkum". Rannsóknirnar leiddu meðal annars í ljós hringlaga grjótgarð, um 18 m í þvermál. Einnig fundust merki um járnvinnslu á svæðinu. Árið 1938 var Þingnes friðlýst.

Þingnes er tangi sem skagar út í Elliðavatn en nesið fór að hluta undir vatn þegar Elliðavatnsstífla var byggð á árunum 1924-26.
Kirsty MacColl

Kirsty Anna MacColl (10. október 1959 – 18. desember 2000) var ensk söngkona og lagahöfundur, dóttir þjóðlagasöngvarans Ewan MacColl og Jean Newlove. Hún er einna þekktust fyrir lagið „They Don't Know“ sem varð alþjóðlegur smellur í flutningi Tracey Ullman árið 1983 og fyrir að syngja kvenröddina í „Fairytale of New York“ í flutningi The Pogues. Hún söng inn á mikið af hljómplötum sem eiginmaður hennar, Steve Lillywhite, framleiddi með hljómsveitum á borð við The Smiths, Simple Minds og Talking Heads. Hún lést við köfun í Mexíkó þegar bátur sigldi á hana.
Jafnræðisreglan

Jafnræðisreglan er réttarregla sem kveður á um að allir skuli vera jafnir fyrir lögunum. Nánar tiltekið felst hún í því að sambærileg mál skulu njóta sambærilegrar meðferðar. Reglan er ekki algild en spilar stórt hlutverk við túlkun réttarheimilda. Hvers kyns undanþágur þurfa að vera málefnalegar og uppfylla meðal annars skilyrði um meðalhóf.
Helstu ártöl í sögu íslenskrar sálfræði

Hér á eftir er listi yfir Noregskonunga.
Samtökin '78

Samtökin '78 eru baráttusamtök hinsegin fólks á Íslandi.

Saga.

Samtökin '78 voru stofnuð þann 9.maí árið 1978 í Reykjavík. Hörður Torfason var meginaflið bakvið stofnun félagsins en hann boðaði sjálfur stofnfundinn í maí 1978. Að honum meðtöldum sátu alls 12 karlmenn stofnfund félagsins þ.á m. Heimir Guðmundsson, Þórhallur Tryggvason og Guðni Baldursson. Guðni Baldursson var kjörinn fyrsti formaður Samtakanna '78 á fundinum og gegndi hann því embætti á árunum 1978–1986.

Hagsmunafélög.

Mörg önnur hinsegin félagasamtök eiga aðild að Samtökunum '78 og má þess vegna kalla félagið regnhlífarsamtök fyrir önnur félagasamtök sem tengjast hinsegin baráttu, menningu og starfi.

Hagsmunafélögin eru 12 talsins og eru þau öll sjálfstætt starfandi.

Þjónusta og innra starf.

Fræðsla.

Samtökin '78 bjóða upp á jafningjafræðslu. Hinsegin fræðarar Samtakanna ’78, áður nefndir jafningjafræðarar, er hópur af þjálfuðum sjálfboðaliðum á aldrinum 16-30 ára. Þau heimsækja grunnskóla, framhaldsskóla, félagsmiðstöðvar og aðra sem vilja fá fræðslu frá ungu hinsegin fólki. Hinsegin fræðslan er um fjölbreytileika kyns, kynhneigða og kyneinkenna. Farið er yfir helstu hugtökin sem tengjast hinsegin heiminum, fjallað um hvernig er hægt að styðja við hinsegin fólk og skapa samfélag þar sem er pláss fyrir alla, og svo er fjallað um staðalmyndir. Í lokin er boðið upp á nafnlausar spurningar. Ekki er um kynfræðslu að ræða.

Fræðslufulltrúi Samtakanna ’78 veitir fræðslu til fagstétta, svo sem kennara, heilbrigðisstarfsfólks, og annarra. Fræðslan fjallar um helstu hugtök er tengjast hinsegin heiminum og hvernig er hægt að styðja við skjólstæðinga fagstéttana.

Ráðgjöf.

Samtökin '78 bjóða upp á ókeypis ráðgjöf fyrir hinsegin fólk og aðstandendur þess. Ráðgjafar félagsins eru allir fagmenntaðir og bjóða þeir m.a. upp á félagsráðgjöf, sálfræðiráðgjöf og lögfræðiráðgjöf.

Formenn Samtakanna '78.

Formenn samtakanna frá upphafi eru: